BAA Pro-ligasi 20-turi doirasida «Shabob Al-Ahli» safarda «Ajman» mehmoni bo‘ldi. Ushbu bahsda dubayliklar safida o‘zbekistonlik ikki futbolchi – Jaloliddin Masharipov va Odil Hamrobekov asosiy tarkibda maydonga tushdi. O‘yindagi hisob mezbonlar tomonidan ochilgan bo‘lsa-da, Masharipov 37-daqiqada penaltidan foydalana olmadi. Shunga qaramay, 51-daqiqada Jaloliddin Masharipov raqib jarima maydoni chizig‘i ustidan chap oyoqda yo‘llangan juda kuchli zarbasi evaziga «Shabob Al-Ahli»ga durang keltirgan golga mualliflik qildi. Bu gol o‘zbekistonlik futbolchining BAA chempionatidagi ilk goliga aylandi. Ma’lumot uchun, «Shabob Al-Ahli» 20-turdan keyin 34 ochko bilan 5-o‘rinda bormoqda. BAA Pro-ligasi. 20-tur  11 mart (payshanba)  «Ajman» - «Shabob Al-Ahli» - 1:1  Gollar: Travalli 40 – Masharipov 51.